als_Latn dik_Latn sag_Latn
12 vjet më parë, Nebije Qotaj nga fshati Zogaj në Shkodër, e nisi e vetme punën në tezgjah për të ndihmuar ekonomikisht familjen e vet. Por kur kërkesat për prodhimet e saj erdhën në rritje, ajo punësoi 12 gra të tjera të zonës dhe tashmë shtëpia e saj është kthyer në një punishte modeste tezgjahu, ku për çdo ditë thuren qilima me motive e modele të shumëllojshme. Nebije Qotaj, drejtuese e punishtes se tezgjahut thotë se kjo është një mundësi për të gërshetuar traditën me biznesin. Nga duart e këtyre grave kanë dalë me qindra qilima, sixhade dhe prodhime të tjera, ndërsa pjesëmarrja në panairet e artizanatit ka bërë që kërkesat nga viti në vit për punimet e tyre të rriten. Ajo çfarë e mban edhe më të gjallë këtë aktivitet është interesi i rizgjuar i shqiptarëve për punimet tradicionale të zbukurimit të shtëpive dhe bizneseve, ndërkohë që puna me dorë vlerësohet shumë dhe nga turistët.
als_Latn